પાછળના ઘણા સમયથી ગુજરાતી ફિલ્મ ઇન્ડસ્ટ્રી બૂમ (આઈ મીન અપવર્ડ) જઈ રહી છે. પહેલા જેવા ગામઠી ફિલ્મોના સ્થાન હવે હાઈકલાસ અર્બન મુવી વિશ્વના લોકોએ પણ અમુક અંશે પચાવી પાડ્યા છે. જે માર્ગ પર સત્વરે છેલ્લો દિવસ જેવી બુમિંગ ફિલ્મ આવી અને એ પછી તો ઘણી બધી ફિલ્મોએ સફળતા મેળવવા સથવારો કર્યો છે. પણ બધા ભાઈ સરખા ન જ હોય ને…? એક જ જોનર પર આખી ઇન્ડસ્ટ્રીએ એવી તે દોટ મૂકી કે આખું ઇન્ડસ્ટ્રી જાણે લાફટર ચેલેન્જ જેવું ફની બની ગયું. ગંભીર વિષયો સાવ હાંસિયામાં ધકેલાઈ ગયા, સારું મુવી આવ્યું તો માર્કેટિંગ અને નબળી રજુઆત દ્વારા એણે કાંઈ હલચલ જગાવી નહિ. પણ હવે ફરી નવા નવા વિષયો અને ફિલ્મીસ્તાનનો સ્કોપ ઉઘડી રહ્યો છે. જે ઇન્ડસ્ટ્રી માટે આનંદનો વિષય છે, અને ઉજવણીનો પણ…